Kraftur í starfi nýlegrar ferðaskrifstofu á Vesturlandi og Ströndum Hjónin Óli Jón Ólason og Steinunn Hansdóttir í Grundarfirði hafa lengi verið ötul í ferðaþjónustu . Ekki er langt síðan þau stofnuðu ferðaskrifstofuna Þemaferðir ásamt dóttur sinni Arnlín og manni hennar Magnúsi Rafnssyni á Bakka í Bjarnarfirði . Þemaferðir er starfrækt á þessum tveimur stöðum , en mest eru þó samskipti við viðskiptavini í gegnum netið . Vefsíða Þemaferða er : www.Þemaferðir.is Ferðaskrifstofan var stofnuð 2008 og hefur starfað frá ársbyrjun 2009 sem ferðaskipuleggjandi . Að sögn Óla Jóns Ólasonar eins eiganda Þemaferða hefur nú skrefið verið stigið til fulls svo hægt sé að bjóða upp á fjölbreyttara úrval ferða og fleiri áfangastaði . Þemaferðum var í upphafi ætlað að veita ráðgjöf og skipuleggja ferðir fyrir þá sem hyggja á ferðir til kjörsvæða á Íslandi , svo sem Stranda og Snæfellsness , auk þess að skipuleggja ferðir vítt og breytt um landið og erlendis , aðallega til Skotlands . Sjá nánar frásögn af Þemaferðum í Skessuhorni vikunnar .